Capsicum dulce (fructus)
Capsicum dulce est fructus sapore mitis qui e varietatibus nonnullis speciei Capsici annui provenit. Hoc nomen ad Capsicum dulce appellationem novae speciei botanicae a Michaele Felice Dunal statutum, ab Alphonso de Candolle anno 1852 divulgatum, hodie reiicitur. Fructus autem in pluribus linguis hodiernis a varietatibus sapore pungentiore nominibus specialibus distinguitur, e.g. Francogallice poivron, Italiane peperone, Lusitane pimentão-doce, Theodisce Paprika. Albertus Szent-Györgyi, qui cum Iosepho Svirbely vitamini C primum invenerat, capsica dulcia Hungara fontem copiosissimum vitamini C esse monstravit.